దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కోహ్లి గాయాన్ని వెక్కిరించిన ఆసీస్ క్రికెటర్
విరాట్‌పై గుర్రగా ఉన్న ఆసీస్.. అవకాశం చిక్కినప్పుడల్లా భారత్‌ని మానసికంగా దెబ్బతీసే ప్రయత్నం చేస్తోంది. రాంచీలో మూడో రోజు
TNN | Updated:
Mar 19, 2017, 12:53AM IST
రాంచీ వేదికగా ఆస్ట్రేలియాతో జరుగుతున్న మూడో టెస్టులో తొలిరోజే భారత కెప్టెన్ విరాట్ కోహ్లి గాయపడిన విషయం తెలిసిందే. బౌండరీ లైన్ వద్ద బంతిని ఆపే క్రమంలో కోహ్లి భుజానికి తీవ్ర గాయమైంది. దీంతో రెండో రోజు మైదానంలో అడుగుపెట్టని కోహ్లి.. మూడో రోజైన శనివారం బ్యాటింగ్&zwnj;కి వచ్చి 6 పరుగులకే ఔటై నిరాశపరిచాడు. కోహ్లి నాన్&zwnj;స్ట్రైకర్ ఎండ్&zwnj;లో ఉండగా.. కమిన్స్ బౌలింగ్&zwnj;లో పుజారా మిడ్ వికెట్&zwnj; దిశగా షాట్ ఆడాడు. అయితే ఆసీస్ ఫీల్డర్ మాక్స్&zwnj;వెల్ పరుగెత్తుకెళ్లి బంతిని బౌండరీ దాటకుండా ఆపేసి.. వేగాన్ని నియంత్రించుకోలేక బౌండరీ లైన్ అవల పడిపోయాడు. సరిగ్గా ఇలానే కోహ్లి కూడా తొలిరోజు బౌండరీ లైన్ వద్ద పడిపోయి ఉండటంతో దాన్ని గుర్తుచేస్తూ మాక్స్&zwnj;వెల్ కూడా తన భుజానికి గాయమైనట్లు కాసేపు నటించాడు. క్రీజులో నిల్చొని ఈ సన్నివేశాన్ని చూసిన కోహ్లి కాసేపు నొచ్చుకున్నాడు.
బెంగళూరులో ఇటీవల ముగిసిన రెండో టెస్టులో ఆస్ట్రేలియా కెప్టెన్ స్టీవ్&zwnj;స్మిత్ &lsquo;డీఆర్ఎస్&zwnj;&rsquo; సాయం కోసం పెవిలియన్ వైపు చూడటంతో కోహ్లి అతనిపై మీడియా సమావేశంలో మండిపడ్డాడు. దీంతో విరాట్&zwnj;పై గుర్రగా ఉన్న ఆసీస్.. అవకాశం చిక్కినప్పుడల్లా భారత్&zwnj;ని మానసికంగా దెబ్బతీసే ప్రయత్నం చేస్తోంది. రాంచీలో మూడో రోజు ఆట ముగిసే సమయానికి భారత్ జట్టు 6 వికెట్ల నష్టానికి 360 పరుగులు చేసింది. క్రీజులో పుజారా (130), సాహా (18) ఉన్నారు. భారత్ ఇంకా తొలి ఇన్నింగ్స్&zwnj;లో 91 పరుగులు వెనుకబడి ఉంది. ఆస్ట్రేలియా తొలి ఇన్నింగ్స్&zwnj;లో 451 పరుగులకు ఆలౌటైన విషయం తెలిసిందే.